Omnibus presentes litteras inspecturis, magister Michael officialis Senonensis salutem in Domino. Noverint universi quod in presentia nostra constitutus Bartholomeus de Burgo Sancti Petri Vivi clericus recognovit se dedisse in perpetuam elemosinam fratribus Vallis lucentis terciam partem terre sue de marneria site apud Gron in censiva Salonis clerici de Malleio vicecomitis et vendidisse alias duas partes ejusdem terre prefatis fratribus pro decem libris Parisiensibus suis quittis, promittens fide prestita in manu nostra se fratribus antedictis super prenotata terra debitam garantiam portaturum et se in ea nichil de cetero reclamaturum. Quod autem audivimus et recognitum fuit coram nobis ad petitionem partium sine prejudicio alterius sub sigillo Senonensis curie testificamur. Actum anno Domini M° CC° vicesimo quarto mense marcio.